《杜正献》
宋代·岳珂

厚德如祁公，黄钟大镛，和乐且雍。尊贤如六一，朱弦疏越，三叹庙瑟。

道比志叶，不胶而漆。顾中外之虽异，犹同堂而合席。

思遗迹而不可见，幸二贤之为时出。所以前乎此则致太平之明效，后乎此则赞受遗之定册。

既以广元气之运，亦以寿斯文之脉。然则湍濑无纵鳞，风枝无宁翼。

涵养成就，见此辅弼，故后世尤得以归功庆历也。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。